  Майя Бывальцева Спортэз яратӥсьёслэн Нырысетӥ огъяросси тол шудонъёсазы Удмуртиын 259 комплект медальёс понна вожвылъяськон мыноз, ивортэ ӵошатсконъёсты радъясь комитет. Куасэн бызьылонын, тол триатлонын, биатлонын, конькиен бызьылонын но гурезьысь куасэн нискыланын воргоронъёс но нылкышноос арлыдъя 8 категориосын медальёс басьтозы, озьы ик эстафетаосын вормисьёс. Сноубордын арлыдъя кык категориосын вормисьёсты пусъёзы, кёрлигын — 3 командаосты. Спортэз яратӥсьёс 7 амалъёсын кужымзэс мерталозы. Пыриськыны быгато 18 арессэс пусъем но тазалыко муртъёс.  Ӵошатсконъёс спортъя 6 объектъёсын радъяськозы: Г. А. Кулакова нимо огъет — куасэн бызьылон, тол триатлон; «Чекерил» спортогъет — гурезьысь куасэн нискылан; Адаптивной спортъя центр — кёрлинг; А. М. Демидов нимо огъет — биатлон; «Купол» стадион — конькиен бызьылон: «Нечкино» курорт — сноуборд. Тодэ вайытом, спортэз яратӥсьёслэн Нырысетӥ огъяросси тол шудонъёссы Удмуртиын 2–4 южтолэзе ортчозы. Ӵошатсконъёсы пусйиськон кутскемын ни. Тегъёс: Спорт Ижкар Удмуртия куас триатлон  